ΓΡΑΠΤΗ ΕΡΩΤΗΣΗ E-2353/02

υποβολή: Juan Naranjo Escobar (PPE-DE) προς την Επιτροπή

(31 Ιουλίου 2002)

Θέμα: Τοπική διάσταση της ευρωπαϊκής πολιτικής για την απασχόληση

Την Πέμπτη 4 Ιουλίου 2002 το Ευρωπαϊκό Κοινοβούλιο ενέκρινε κατά τη σύνοδό του στο Στρασβούργο μια έκθεση με τίτλο Ενδυνάμωση της τοπικής διάστασης της ευρωπαϊκής πολιτικής για την απασχόληση. Η συγκεκριμένη έκθεση απέσπασε την ομόφωνηποστήριξη όλων των κοινοβουλευτικών ομάδων του Ευρωπαϊκού Κοινοβουλίου.

Ένα ξεχωριστό σημείο της έκθεσης είναι το γεγονός ότι το 1/3 του συνόλου της ευρωπαϊκής αγοράς εργασίας μπορεί να χαρακτηριστεί ως τοπική αγορά.

Ποιες προτάσεις και συγκεκριμένα σχέδια δράσης σκοπεύει να εφαρμόσει η Επιτροπή στο πλαίσιο της πρόσφατης κοινής απόφασης για ενδυνάμωση των μέτρων προώθησης με σκοπό τη βελτίωση της πολιτικής κάθε χώρας για την απασχόληση·

Στις μεγάλες πόλεις η αγορά εργασίας παρουσιάζει μεγάλη ποικιλία και σημεία καλύτερης ένταξης στο οικονομικό σύνολο. Κάθε μέρα παρατηρούμε ολοένα και περισσότερο αστικές περιοχές που απομονώνονται έχοντας κάποιες ιδιαιτερότητες στην αγορά εργασίας τους (π.χ.ψηλό ποσοστό ανεργίας, μικρό ποσοστό εξειδίκευσης, χαμηλή ποιότητα εργασίας). Τι ρόλο θα μπορούσαν να παίξουν αυτές οι τοπικές πολιτικές απασχόλησης σε αυτές τις αγορές·

Απάντηση της κ. Διαμαντοπούλου εξ ονόματος της Επιτροπής

(11 Σεπτεμβρίου 2002)

Λαμβάνονταςπόψη τις αρχές της αναλογικότητας και της επικουρικότητας, οι οποίες έχουν ιδιαίτερη σημασία στον τομέα της τοπικής ανάπτυξης, κυρίως με τον πλήρη σεβασμό των εθνικών διοικητικών και συνταγματικών ρυθμίσεων των κρατών μελών, η Επιτροπή επιδιώκει τη διαμόρφωση ενός ευνοϊκού πλαισίου για την τοπική απασχόληση. Οι τοπικές στρατηγικές δράσης και τα προγράμματα που έχουνποβληθεί από τις εθνικές αρχές στο πλαίσιο των προγραμμάτων των διαρθρωτικών ταμείων λαμβάνουν κοινοτική χρηματοδότηση.

Επίσης, η Επιτροπή θα επιδιώξει την αύξηση της ευαισθητοποίησης σε όλα τα επίπεδα, όσον αφορά την ευρωπαϊκή στρατηγική για την απασχόληση, κυρίως δε σε τοπικό επίπεδο. Ενθαρρύνονται όλοι οι παράγοντες σε τοπικό επίπεδο, όπως οι τοπικές και περιφερειακές αρχές, αλλά και στην κοινωνική οικονομία, ναποστηρίξουν την οικονομική και κοινωνική ανάπτυξη της περιοχής τους με τη δημιουργία τοπικών συμπράξεων για την απασχόληση.

Στο πλαίσιο αυτό, το ευρωπαϊκό φόρουμ για την τοπική απασχόληση που θα γίνει το Μάιο του 2003 θα προσφέρει τη δυνατότητα στα κοινοτικά θεσμικά όργανα, στις εθνικές, περιφερειακές και τοπικές αρχές και σε άλλους σημαντικούς παράγοντες σε τοπικό επίπεδο να προωθήσουν τη στρατηγική για την απασχόληση και να ανταλλάξουν ορθές πρακτικές.

Η Επιτροπή αναπτύσσει επίσης μια σειρά αναλυτικών και μεθοδολογικών εργαλείων με σκοπό τη βελτίωση της κατανόησης και την αύξηση της αποτελεσματικότητας των τοπικών στρατηγικών για την απασχόληση.

Η Επιτροπή συμφωνεί με την άποψη ότι οι ιδιαίτερα μεγάλες πόλεις αντιμετωπίζουν το πρόβλημα αποκομμένων και διαφοροποιημένων αγορών εργασίας. Για το λόγο αυτό, η Επιτροπήποστηρίζει, μέσω κοινοτικών πρωτοβουλιών, στρατηγικές για την αντιμετώπιση των τοπικών διαφορών στο κατάλληλο επίπεδο, εκεί όπου γνωρίζουν καλύτερα τις ανάγκες και τα προβλήματα και μπορούν να εξευρεθούν λύσεις, σε συμφωνία μεταξύ των αρμοδίων επιπέδων. Οι συμπράξεις και οι τοπικές προσεγγίσεις για την ανάπτυξη τοπικών στρατηγικών απασχόλησης έχουν αποδειχθεί πολύ αποτελεσματικά μέσα για την αντιμετώπιση της αστικής απαξίωσης, για τη μεγιστοποίηση του αντίκτυπου της παρέμβασης και για την ενίσχυση του αμοιβαίου οφέλους από τα διάφορα συστήματα απασχόλησης.